Fomele Voëlkyk Caprivi Avontuur • Heuningland
Formele Voëlkyk Caprivi Avontuur
26 November – 3 Desember 2022
R38 450 per persoon wat deel (2022)
R42 295 per persoon wat deel (2023)
Minimum 4 & maksimum 8 gaste
Enkel persoon + 30%
3 Etes per dag – vanaf aandete dag 1 tot ontbyt dag 8
7 nagte se akkommodasie met linne en handdoeke
Wildkykritte soos later genoem
Hierdie avontuur word toegespits op die Zambezi streek (Caprivi) van Namibië. 'n Spesialis voëlgids vergesel ons tydens die toer en aangesien hy in Katima Mulilo gevestig is, weet hy waar om al die wegkruipertjies te vind soos bv. die Geelkeelwillie (Yellow-Throated Leaflove).
Ons verken die vloedvlaktes van die Zambezi, Nkasa Rupara Nasionale Park se woude op die Linyantirivier asook die Chobe Nasionale Park in Botswana.
Indien dit veilig is sal ons meeste van die tyd per voet beweeg of per safarivoertuig asook op die water. Met so 'n groot verskeidenheid van habitatte en plantegroei is ons kanse uitstekend om baie verskillende spesies voëls te sien, soos die Rooskeelkalkoentjie asook Watertrappers. Aangesien die somerbesoekers ook dan daar is, sal 'n Geelbektroupant en duisende Rooiborsbyvreters ook te sien wees.